CELEX: 62008TN0373
Language: ro
Date: 2008-09-03 00:00:00
Title: Cauza T-373/08: Acțiune introdusă la 3 septembrie 2008 — Nuova Agricast/Comisia Comunităților Europene

8.11.2008   
            
            
               RO
            
            
               Jurnalul Oficial al Uniunii Europene
            
            
               C 285/50
            
         Acțiune introdusă la 3 septembrie 2008 — Nuova Agricast/Comisia Comunităților Europene
   (Cauza T-373/08)
   (2008/C 285/90)
   Limba de procedură: italiana
   Părțile
   
      Reclamantă: Nuova Agricast Srl (Cerignola, Italia) (reprezentant: M. A. Calabrese, avvocato)
   
      Pârâtă: Comisia Comunităților Europene
   Concluziile reclamantei
   Reclamanta solicită Tribunalului să oblige pârâta la despăgubirea reclamantei:
   
               —
            
            
               cu suma de 1 447 249,00 euro sau cu o sumă diferită, mai mare sau mai mică, care va fi determinată în cursul procedurii, cu titlu de despăgubire pentru pierderile de venituri rezultate din gestiunea specifică a întreprinderii în exercițiul financiar închis la 30 iunie 2003 în comparație cu veniturile care ar fi rezultat dacă s-ar fi completat programul de investiții, actualizată de la 1 iulie 2003 și până la data hotărârii, și
            
         
               —
            
            
               cu suma de 1 432 497,00 euro sau cu o sumă diferită, mai mare sau mai mică, care va fi determinată în cursul procedurii, cu titlu de despăgubire pentru pierderile de venituri rezultate din gestiunea specifică a întreprinderii în exercițiul financiar închis la 30 iunie 2004 în comparație cu veniturile care ar fi rezultat dacă s-ar fi completat programul de investiții, actualizată de la 1 iulie 2004 și până la data hotărârii, și
            
         
               —
            
            
               cu suma de 2 009 197,00 euro sau cu o sumă diferită, mai mare sau mai mică, care va fi determinată în cursul procedurii, cu titlu de despăgubire pentru pierderile de venituri rezultate din gestiunea specifică a întreprinderii în exercițiul financiar închis la 30 iunie 2005 în comparație cu veniturile care ar fi rezultat dacă s-ar fi completat programul de investiții, actualizată de la 1 iulie 2005 și până la data hotărârii, și
            
         
               —
            
            
               cu suma de 1 830 564,00 euro sau cu o sumă diferită, mai mare sau mai mică, care va fi determinată în cursul procedurii, cu titlu de despăgubire pentru pierderile de venituri rezultate din gestiunea specifică a întreprinderii în exercițiul financiar închis la 30 iunie 2006 în comparație cu veniturile care ar fi rezultat dacă s-ar fi completat programul de investiții, actualizată de la 1 iulie 2006 și până la data hotărârii, și
            
         
               —
            
            
               cu suma de 1 947 081,00 euro sau cu o sumă diferită, mai mare sau mai mică, care va fi determinată în cursul procedurii, cu titlu de despăgubire pentru pierderile de venituri rezultate din gestiunea specifică a întreprinderii în exercițiul financiar închis la 30 iunie 2007 în comparație cu veniturile care ar fi rezultat dacă s-ar fi completat programul de investiții, actualizată de la 1 iulie 2007 și până la data hotărârii, și
            
         
               —
            
            
               cu dobânzile asupra acestor sume actualizate, calculate de la data hotărârii și până la plata integrală, la rata stabilită de BCE pentru principalele operațiuni de refinanțare, majorată cu numărul de puncte procentuale pe care Tribunalul îl va considera ca fiind just, număr care, în opinia reclamantei, nu va fi mai mic de doi, și
            
         
               —
            
            
               obligarea Comisiei Comunităților Europene la plata cheltuielilor de judecată, inclusiv a celor suportate pentru expertiza tehnică pentru anul 2008.
            
         Motivele și principalele argumente
   Prezenta acțiune reprezintă urmarea firească a acțiunii din cauza T-362/05, prin care reclamanta a cerut, printre altele, obligarea Comisiei la despăgubirea profitului nerealizat, reprezentând diferența dintre rezultatul gestiunii specifice înregistrat în bilanțurile închise la 30 iunie 2003 și, în mod succesiv, la 30 iunie în anii 2004, 2005, 2006, 2007 și rezultatele corespunzătoare ale gestiunii specifice care ar fi fost obținute dacă investiția programată ar fi fost realizată.
   Prin prezenta acțiune, reclamanta impută Comisiei aceleași (sau aproximativ) fapte ilicite deja imputate în acțiunea din cauza T-362/05. Inclusiv motivele privind actele și comportamentul pârâtei sunt aceleași cu cele din această acțiune, dar țin seama de soluția Curții de Justiție a Comunităților Europene din Hotărârea pronunțată la 15 aprilie 2008 în cauza C-390/06 P Nuova Agricast/Comisia.